หุ้นไทยเจ๋ง  ปิดบวก 3.54 จุด
ดัชนีหุ้นไทยวันนี้ ผันผวน&nbsp; วันเดียว&nbsp; ขึ้นลง&nbsp; กว่า 12.44 จุด โดยลงไปต่ำที่สุด&nbsp; 900.75 จุด หรือติดลบเกือบ 6 จุด
31 ส.ค. 2553

ดัชนีหุ้นไทยวันนี้ ผันผวน  วันเดียว  ขึ้นลง  กว่า 12.44 จุด โดยลงไปต่ำที่สุด  900.75 จุด หรือติดลบเกือบ 6 จุด 
แต่ในช่วงครึ่งวันบ่ายดัชนีพลิกกลับมาปิดในแดนบวกได้และปิดตลาดวันนี้ที่ระดับ สูงสุดของวัน ที่ 913.19 จุดเพิ่มขึ้น3.54 จุดหรือ0.39% ด้วยมูลค่าการซื้อขายกว่า 46,160.48 ล้านบาท
อย่างไรก็ตามดัชนีที่ฟื้นกลับมาปิดบวกได้เพราะมีแรงซื้อเข้ามาอย่างหนาแน่นในหุ้นของบริษัทปูนซิเมนต์ไทย(SCC)หลังคณะรัฐมนตรีมีมติเรื่องกิจการที่รุนแรงในมาบตาพุดซึ่งเป็นไปตามประกาศก่อนหน้าและ SCC ก็หลุดออกมาแล้ว ซึ่งข่าวดีดังกล่าวทำให้หุ้นSCCขึ้นมาปิดที่ 296 บาท เพิ่มขึ้น 18 บาท หรือ 6.47%และมีผลกับดัชนีประมาณ 2.72 จุด
ด้านบริษัทหลักทรัพย์พัฒนสินระบุว่าปัจจัยบวกต่อตลาดวันนี้คือมาบตาพุดชัดเจน ส่วนปัจจัยลบคือตัวเลขภาคการผลิตและการค้าลดลงจากเดือนก่อนหน้าและทางดอยแบงก เอจี ออกมาระบุว่าหุ้นเอเชียเริ่มแพงแล้วจึงแนะนำให้นักลงทุนขายหุ้นเพื่อล๊อกกำไรไว้ ขณะที่CLSA ปรับเป้าดัชนีฯปีหน้า 1,200 จุด